Beheer Bosluisgetalle Doeltreffend | dipmasterblog\nSeptember 25, 2016 September 25, 2016 / Pierre at Ecohealth\nBaie bosluise bereik ná die lang droogte nou die einde van hul lewensvermoëns en moet met die eerste en beste ideale geleentheid hul lewensiklus voltooi.\nDie droogte het naas die verlies aan veld en weiding, ook vele biotiese lewe gedwing om in ‘n rusperiode te gaan. Van hierdie lewe is bosluise waarskynlik die belangrikste faktor waarmee rekening gehou moet word. Baie van hierdie bosluise bereik ná die lang droogte nou die einde van hul lewensvermoëns en moet met die eerste en beste ideale geleentheid hul lewensiklus voltooi.\nLewensvermoëns van enkele belangrike bosluise\nVerskeie groepe meergasheerbosluise, soos bontbosluise, kan vir lang periodes )tot sowat drie jaar) neem om hul lewensiklus te voltooi. Onder normale omstandighede sou hul dit kon doen tussen drie en vyf maande.\nBontpootbosluisnimfe, wat in veral droë gebiede aktief is, kan vir sowat vyf maande onaktief raak indien omstandighede ongunstig is vir hul voortbestaan. Volgesuigde wyfies kan sowat agt maande wag voordat hul eiers lê in ongunstige of baie droë toestande.\nBruinoorbosluise is dagligsensitief. Afhangende van omstandighede, kan hul binne 10 dae tot twee maande neem om te vervel na gelang van omstandighede. Daarna lang tydperke oorlewe.\nEengasheerbosluise, soos bloubosluise, blyk nie meer grense te ken tussen winter en somer nie. Swaar besmettings is in die winter in droeër gebiede, soos Vryburg en Piet Plessis, gevind. Hul bly op een gasheer en kan tot agt maande oorleef sonder ŉ bloedmaal.\nBeheer van bosluise kan werklik net met kennis gepaard gaan. Weerstandigheid van artropode teen chemiese middels word oorgeërf. Dit vind plaas deur die selektiewe uitwerking van chemiese middels op weerstandige individue wat in klein getalle bosluise van alle groepe wat op die plaas voorkom. (Brown, 1976). Die grootste weerstandigheid word veroorsaak deur ‘n hoë frekwensie gebruik van bosluisdoders.\nVeral wildboere kan hieraan skuldig wees omdat hul weens hul bosluislas op diere deurlopend bosluisdoders in onvoldoende doodmaakhoeveelhede toelaat. Boonop is opstellings en toedieners van só ‘n onkundige aard wat geen kennis bewys oor die rol van ultravioletstrale en impak van hitte op die aktief in bosluisdoders nie.\nWeerstandigheid teen bosluisdoders (Sutherst & Comins, 1979).\nDie bestaan of invoer (met aankope) van bosluis-individue wat ‘n mate van weerstandigheid besit (allelomorfe) teen bosluisdoders.\nBy vestiging van hierdie halfweerstandige individue (heterosigote), paar hierdie bosluise met potensiële genetiese weerstandige bosluisindividue wat die genetiese vermoëns uitbrei. (Keiding,1974).\nDie finale fase is die vestiging en seleksie van volledig weerstandige individue (homosigotiese individue) vind gewoonlik baie vinnig plaasvind. (Sutherst & Comins, 1979).\nBosluisvermindering en bestuur\nKennis van die lewensiklus van die bosluisgroepe op ‘n plaas, tesame met ‘n effektiewe produk wat funksioneel bosluise maksimaal kan uitskakel en verhoed dat hul nimfstadiums of geslagsrypheid bereik, (winter of somer) is baie werd.\nDit verhoed dat vele bosluise hoogseisoen-aktief is en ook in staat gestel word om aan te teel – veral in die somermaande. Karooverlammingsbosluisnimfe weer in die wintermaande.\nVele gevaarlike bosluisgedraagde siektes word nie met die eier oorgedra soos met rooiwater by bloubosluise nie. Die larf en nimf moet met die organisme besmet word op ‘n ander gasheer, voordat dit die siekte-organisme aan ‘n nuwe gasheer kan oordra.\nDieselfde argument vir beheer geld vir laatsomer. Bosluise moet verhoed word om geslagsrypheid te bereik, te paar en eiers te lê. Bontbosluiswyfies klim byvoorbeeld nie op ‘n gasheer as daar nie ‘n mannetjie is wat geslagsryp is en feromone afskei nie. Sou hul dit wel bereik, moet hul verhoed word om tot 18 000 eiers lê.\nDit kan net gebeur as effektiewe hoeveelhede bosluisdoders tydig en tyd-strategies, waarteen daar nie weerstandigheid geselekteer is nie, op plekke van die dier se lyf toegedien word waar dit funksioneel effektief is, soos by die ore, spene en geslagsdele.\nMet kundige effektiewe diptoediening behoort geen wild- of veeboer meer as ses tot nege keer per jaar te dip, behalwe in uitsonderlike omstandighede waar weerstandigheid ‘n rol speel.\n* Geskryf deur Pierre van Niekerk, pierre@dieregesondheid.co.za\nDipmaster- Belangrike Faktore, Uncategorized\n← Deurlopende dip by wild en weerstandigheid\nRekordhouding van Skape →


Wysiging soos op 11:36, 14 Oktober 2008\n39 grepe bygevoeg , 13 jaar gelede\nWysiging soos op 07:17, 18 April 2008 (wysig)\nk (The Keep It Straight And Simple Party. geskuif na Keep It Straight and Simple Party: Sonder "the" en beter hoofletterkeuse (vir die KISS-akroniem))\nWysiging soos op 11:36, 14 Oktober 2008 (wysig) (maak ongedaan)\nDie rol van die staat volgens die party behoort beperk te word tot buitelandse verhoudinge, die regstelsel (howe), die weermag en polisie. Alle ander funksies behoort sover moontlik geprivatiseer te word en plaaslike regering en direkte demokrasie deur referendums hoort aangemoedig te word.\nAnder persone wat 'n rol in die party gespeel het was Trevor Watkins en Charl Heydenrych asook Oliver Oyrer en Lyndall Masterson.\nDie party het slegs 5 916 stemme op hom kon vestig in die verkiesing. Die party het ook in 2004 aan die Nasionale verkiesing deelgeneem met soortgelyke teleurstellende resultate. Die party het beleidstandpunte wat deur die derde grootste party in die VSA (Libertarian Party) gedeel word en deur sowat 5% van die Amerikaanse bevolking in verkiesing ondersteun word.\nDie filosofiese grondslag van die party kan gevind word in die werke van Adam Smith, John Locke, Ayn Rand, Murray Rothbard, von Mises, Milton Friedman en ander vryemark-ekonome en [[Libertynisme|libertynse]] (klassieke liberale) skrywers.\n* [[Lys van politieke partye in Suid-Afrika]]\nOntsluit van "https://af.wikipedia.org/wiki/Spesiaal:MobileDiff/385430"